sagorsarker/bangla-wikipedia huggingface dataset:
পুডু কারাগার

পুডু কারাগার () মালয়েশিয়ার কুয়ালালামপুরের একটি কারাগার ছিল। এটি ১৮৯১ ও ১৮৯৫ সালের মাঝামাঝি সময়ে ব্রিটিশ ঔপনিবেশিক সরকার কর্তৃক নির্মাণ করা হয়। $১৬,০০০ ডলার ব্যয়ে ৩৯৪ মিটার দৈর্ঘ্যের দেয়াল নির্মাণের মাধ্যমে এর নির্মাণকাজ শুরু হয়, যেখানে সুশোভিত রয়েছে কারাগারটির ইতিহাসের এক সময়কার সবচেয়ে দীর্ঘ দেয়ালচিত্র। এর কামরাগুলো আকারে ছোট ও অন্ধকারাচ্ছন্ন, যাতে জুতার বাক্সের আকারের জানালা রয়েছে। ২০১২ সালের ডিসেম্বর পর্যন্ত কারাগারটির অধিকাংশই ধ্বংসপ্রাপ্ত হয়েছে।
পুডু কারাগার সাবেক চাইনিজ কবরস্থানের ওপর নির্মাণ করা হয়েছে। ঐ সময় পুডু ঘন জঙ্গলময় এলাকা ছিল, যেখানে প্রায়ই বাঘ ঘোরাঘুরি করত। ১৮৯১ সালে এটির নির্মাণ শুরু হয় এবং আসামীদের শ্রমিক হিসেবে ব্যবহার করা হয়। এটি নির্মাণ করতে চার বছর সময় লাগে এবং নির্মাণকাজ ১৮৯৫ সালে শেষ হয়। পুডু কারাগারের প্রথম গভর্নর ছিলেন লে. কর্ণেল জে. এ. বি ইলেন।
এর নির্মাণ শেষ হওয়ার কিছু মাস পর ১৯৯৫ সালের আগস্টে কারাগারে কলেরা প্লেগ ছড়িয়ে পড়ার ফলে কয়েক শত কয়েদি মারা যায়। পরে জানা যায় জেলে পানি সরবরাহ ব্যবস্থার মাধ্যমে প্লেগ ছড়িয়েছিল। ১৮৯৮ সাল পর্যন্ত পানি সমস্যা সমাধান করা হয়নি।
পুডু কারাগারের ইতিহাসের শুরুতে এটি সিলানগরের একমাত্র জেল ছিল এবং এখানে স্বল্পমেয়াদে সাজাপ্রাপ্ত পুরুষ ও মহিলা আসামিদের বন্দি রাখা হত। কারাগারটির নিজস্ব সবজি বাগান ছিল, যা প্রতিবছর কয়েদিদের জন্য পর্যাপ্ত খাদ্যের যোগান দিতো।
১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমণ্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন।
১৯৯৬ সালে কারাগার হিসেবে ১০১ বছর ব্যবহারের পর পুডু কারাগার বন্ধ ঘোষণা করা হয় এবং এর বন্দিদের সুনগাই বুলোহ কারাগার এবং কাজাং কারাগারে স্থানান্তর করা হয়। ১৯৯৭ সালে কিছু সময়ের জন্য একে জাদুঘর হিসেবে ব্যবহার করা হয়।
বোটাক ছিন, একজন কুখ্যাত গ্যাংস্টার যার সাথে তার নিজের দলের লোকরা প্রতারণা করে, তাকে এখানে বন্দি রাখা হয়।
১৯৮৬ সালে কেভিন বারলো এবং ব্রায়ান চেম্বার্স নামে দুই অস্ট্রেলীয় নাগরিককে হেরোইন পাচারের দায়ে পুডু কারাগারে বন্দি রাখা হয়েছিল।
মেমত জেলা

মেমত জেলা () কম্বোডিয়ার তবুং খমুম প্রদেশে অবস্থিত একটি জেলা। জেলার রাজধানী মেমত শহর প্রদেশের রাজধানী কমপং চাম থেকে ৮০ কিমি পূর্বে অবস্থিত। মেমত একটি সীমান্ত জেলা এবং ভিয়েতনামের শহর। তাই নিন এই জেলা থেকে ৮০ কিমি দূরে অবস্থিত।
এই জেলা সড়ক পথে কমপং চাম বা ক্রাটি থেকে সহজেই প্রবেশ করা যায়। যদিও শহরের ভেতর বিভিন্ন সীমানা পার হওয়ার ছোট ছোট পথ রয়েছে, কিন্তু সরকারিভাবে কোন সীমানা পার হওয়ার আন্তর্জাতিক পথ নেই। মেমত শহর কমপং চাম এবং ক্রাটি শহরের মধ্যবিন্দুতে অবস্থিত।
মেমত জেলা তবুং খমুম প্রদেশের সবচেয়ে পূর্বের জেলা এবং এর সাথে ভিয়েতনামের সীমানা রয়েছে। উত্তরে, মেমত ক্রাতি প্রদেশের সাথে সীমানা রয়েছে। পূর্বে এর সাথে ভিয়েতনামের সীমানা রয়েছে। পশ্চিমে, এর সাথে সীমানা রয়েছে দামবাই এবং পনহি জেলার।
মেমত তার নাম পেয়েছে একটি প্রাগৈতিহাসিক সভ্যতা থেকে যারা এই এলাকায় ২৫০০ বছর আগে বসবাস করত। এই জেলায় কিছু প্রাগৈতিহাসিক জায়গা রয়েছে, যেগুলো সম্পর্কে কিছুদিন আগেই জানা গিয়েছে। ১৯৫৯ সালে, ফ্রান্সের প্রত্নতত্ত্ববিদ লুইস ম্যালারেট ১৭টি ভূস্থাপনা আবিষ্কার করেন। তিনি নতুন এই অঞ্চলটিকে লাল মাটির এলাকা হিসেবে শ্রেণিবিভাগ করেন, যা মেকং এর পূর্বে অবস্থিত এবং কমপং চাম প্রদেশের অন্তর্ভুক্ত ছিল। ১৯৬২ সালে, বার্নার্ড ফিলিপ গ্রসলিয়ার মেমতের কাছে খনন কাজ চালিয়ে একটি স্থল পান এবং সেই সভ্যতার নামকরণ করা হয় "মিমোতিয়ান"। এখন পর্যন্ত কম্বোডিয়ায় ৩৬টি প্রাগৈতিহাসিক জায়গা পাওয়া গিয়েছে। ২০১০ সালে, " সামরোং ভূস্থাপনা" কম খরচে বাড়ি বানাতে গিয়ে অনিচ্ছাকৃতভাবে ধ্বংস হয়ে যায়।
মেমত জেলার প্রশাসনিক প্রধান হলেন মি. চেং বুন্নারা। নিচের সারণীতে ইউনিয়ন অনুসারে গ্রামের নাম উল্লেখ করা হয়েছে।
১) চ্যান মুল - কোর, কালোউ, তা কেভ, পিম
২) চোয়াম - লিচ লেও, মং, পপলোয়াম, জিয়েভ
৩) মেমং - পেউক, মেমং, কাব্বাস, ত্রিয়েক
৪) মেমত - মেমত থমেই, মাসিন তুয়েক
৫) রাঙ - বেং, ডং, বস, চামবাক, মাসিন, তাওন
৬) রুমচেক - কামপে, থমা দাব, খপোব, খ্লিয়েচ
৭) ত্রিয়েক - দক পোর, ব্যাংকোভ, খলেই
৮) কোকির - চামকার থমেই, সালাং বেই, কোকির চেয়ুং, তুয়ল থমা, কোকির তবুয়ং
৯) তনলুং - কডল লেউ, কডল রাওম, মকাওর, কাওহ থমা, বেং কাওং, সামবোর
হোরিয়া মোসাদিক

হোরিয়া মোসাদিক একজন আফগান মানবাধিকার কর্মী, রাজনৈতিক বিশ্লেষক ও সাংবাদিক। একজন সক্রিয়তাবাদী ব্যক্তি ও সাংবাদিক হিসেবে তার কাজের জন্য তিনি ব্যক্তিগত হুমকির মোকাবিলা করেছেন। মোসাদিক বর্তমানে অ্যামনেস্টি ইন্টারন্যাশনালের জন্য কাজ করেন।
১৯৭৯ সালে সোভিয়েতরা যখন আফগানিস্তানে আক্রমণ চালায় তখন মোসাদিক একজন শিশু ছিলেন. মোজাদিক ১৯৯২ সালে কাবুল বিশ্ববিদ্যালয়ে সাংবাদিকতা অধ্যয়ন শুরু করেন। নাজিবুল্লাহর সরকার উৎখাত হওয়ার পরপরই তিনি কলেজে যাওয়া বন্ধ করতে বাধ্য হন এবং আফগানিস্তান ছেড়ে চলে যান। ১৯৯৫ সালে তিনি এবং তার পরিবার পাকিস্তানে আশ্রয় চেয়েছিলেন, যেখানে তিনি ইউনাইটেড প্রেস ইন্টারন্যাশনালের সাংবাদিক হিসাবে ইসলামাবাদে কাজ করেছিলেন। মোসাদিক শেষ পর্যন্ত বার্কলে বিশ্ববিদ্যালয়ে জনসংযোগে স্নাতকোত্তর ডিগ্রি অর্জন করেন।
২০০২ সালে মার্কিন যুক্তরাষ্ট্র ও ব্রিটেন, আফগানিস্তানে হামলা করার পর, তিনি তার দেশে ফিরে আসেন এবং কাবুলের অ্যামনেস্টি ইন্টারন্যাশনালের জন্য কাজ শুরু করেন, যা কেবলমাত্র ২০০৩ সাল পর্যন্ত খোলা ছিল। তারপরে, তিনি বিভিন্ন মানবাধিকার সংস্থায় বিভিন্ন রকম কাজ করেছেন। ২০০৪ সালে নিউজউইকের জন্য তিনি রাজনৈতিক ভাষ্য প্রদানও করেছিলেন।
মোসাদিকের সক্রিয়তা যারা পছন্দ করতেন না, তাদের কাছ থেকে তিনি হুমকি পেতে শুরু করেছিলেন। ২০০৮ সালে, অ্যামনেস্টি ইন্টারন্যাশনাল তাকে সপরিবারে লন্ডনে চলে যেতে সাহায্য করেছিল, যেখানে তিনি ওয়ার্ক পারমিট ভিসার অধীনে অ্যামনেস্টি ইন্টারন্যাশনালের জন্য কাজ শুরু করেছিলেন। তার স্বামীকে গুলি করা হয়েছিল এবং তার মেয়ের মুখে ধারালো অস্ত্রের আঘাত করা হয়েছিল। মোসাদিক বলছেন, "যতক্ষণ হুমকিগুলো আমার প্রতি নির্দেশিত হয়েছিল, আমি পরোয়া করি নি কারণ আপনি যখন সিদ্ধান্ত নেবেন যে আপনি কি করতে চলেছেন, তখন আপনি বিপদের বিষয়ে সর্বদা সচেতন থাকবেন। কিন্তু যখন আমার পরিবারের বিরুদ্ধে সব আক্রমণ করা হয়েছে, তখন এটি দেখা বেশ বেদনাদায়ক হয় যে আপনার পরিবার আপনার কর্মের জন্য মূল্য দিচ্ছে।"
মোসাদিক বর্তমানে আফগানিস্তান গবেষক হিসেবে অ্যামনেস্টি ইন্টারন্যাশনালের জন্য কাজ করেন। ২০০৮ সালে প্রথম, তিনি এই পদে তাদের জন্য কাজ শুরু করেন। অ্যামনেস্টি ইন্টারন্যাশনালের সদস্য হিসেবে তিনি প্রায়ই লন্ডন থেকে কাবুল যাতায়াত করেন। মোসাদিক এ্যামনেস্টি ইন্টারন্যাশনালের প্রতিবেদনের জন্য গবেষণা প্রদান করেছিলেন, "ফিলিং ওয়ার, ফাইন্ডিং মিসারী: আফগানিস্তানে অভ্যন্তরীণভাবে বাস্তুচ্যুত হওয়ার দুর্দশা।" তিনি একটি সাক্ষাৎকারে সিএনএন নিউজকেও জানিয়েছিলেন যে, ২০০২ সাল থেকে আফগানিস্তানে মানবাধিকারের উন্নতি খুব ধীরে ধীরে ঘটেছে, এ্যামনেস্টি ইন্টারন্যাশনাল, সময়ের সাথে সাথে কিছু অগ্রগতি দেখেছে।
ক্যাসিও

ক্যাসিও ১৯৪৬ সালের এপ্রিল মাসে ক্যাশিও সিসাকুজো নামে টেডাও ক্যাশিও () কর্তৃক প্রতিষ্ঠিত হয়। যিনি ফেব্রিকেশন টেকনোলজির একজন ইঞ্জিনিয়ার ছিলেন।
পরবর্তীতে ১৯৫৭ সালে ক্যাসিও তাদের কোম্পানির নাম পরিবর্তন করে বর্তমান নামে যাত্রা শুরু করেন।
ক্যাসিওর পণ্য তালিকায় রয়েছে ঘড়ি, ক্যাশ রেজিস্টার, ইল্যুমিনেটর, ডিজিটাল ক্যামেরা, ফিল্ম ক্যামেরা, ল্যাপটপ, নোটবুক, কম্পিউটার, মোবাইল ফোন, ইলেকট্রনিক কীবোর্ড, পিডিএ (ই-ডাটা ব্যাংক), ইলেকট্রনিক অভিধান, ক্যাসিও ডিজিটাল ডায়েরি, ইলেকট্রনিক গেমস, কম্পিউটার প্রিন্টার।
১৯৭০ ও ১৯৮০ এর দশকে, ক্যাসিও মূলত বৈজ্ঞানিক ক্যালকুলেটর এবং মিউজিক্যাল যন্ত্রপাতির জন্য পরিচিত ছিলো। বর্তমানে ক্যাসিও ডিজিটাল ঘড়ি তৈরির জন্যও পরিচিত হয়ে ওঠেছে।
ক্যাসিও স্থানীয় বাজারের জন্য, "প্রেয়ার কম্পাস" নামে একটি ঘড়িও তৈরি করেছে, যেটি মুসলিমদের সময় ও দিক নির্দেশনার জন্য সহযোগিতা করে থাকে।
নোট: এই তালিকায় নির্বাচিত ক্যালকুলেটর সমূহের নাম দেওয়া হয়েছে।
Casio sheen
বুন্দেলখণ্ড

বুন্দেলখন্ড ভারতের একটি ভৌগোলিক এবং সাংস্কৃতিক অঞ্চল এবং কেন্দ্রীয় ভারতের একটি পর্বতশ্রেণী। পার্বত্য অঞ্চলটি উত্তর প্রদেশ ও মধ্যপ্রদেশের রাজ্যগুলির মধ্যে বিভক্ত, যার বৃহত্তর অংশ মধ্যপ্রদেশে অবস্থিত।
এসমাত দৌলতশাহি

এসমাত দৌলতশাহি (; এসমাত পাহলভি হিসেবেও পরিচিত ছিলেন, ১৯০৫ – ২৫ জুলাই ১৯৯৫) ছিলেন ইরানি রাজপদ এবং ইরানের শাহেনশাহ রেজা শাহের চতুর্থ এবং সর্বশেষ স্ত্রী। এসমাত দৌলতশাহি "এসমাত এল-মুলুক" হিসেবে তৎকালীন ইরানের পাহলভি রাজবংশের কামার উল-মলুকের উত্তরসূরী হিসেবে ইরানের রাণী সঙ্গী ও সম্রাজ্ঞী ছিলেন।
এসমাত দৌলতশাহি আনুমানিক ১৯০৪ সালের ১ জানুয়ারি ইরানের তেহরানে জন্মগ্রহণ করেন। জন্মসূত্রে তিনি কজার রাজবংশের সদস্য ছিলেন। পরর্বতীতে ১৯২৩ সালে ইরানের শাহেনশাকে বিবাহসূত্রে পাহলভি রাজবংশের সদস্য হিসেবে পরিচিত হন। দৌলতশাহির বাবা-মা ছিলেন নিজেদের চাচাত ভাইবোন। দৌলতশাহির বাবা যুবরাজ গোলাম আলি মির্জা ছিলেন "মোজালাল দৌলে" দৌলতশাহি (১৮৭৮–১৯৩৪)। তার মা ছিলেন আবু নাসর মির্জা "দ্বিতীয় হেসাম সালতানহের" মেয়ে মোবার্তেদজ-ওদ-দৌলেহ, ইবতেদজ সালতানেহ। দৌলতশাহির পিতামহ ছিলেন প্রথম হেসাম-সালতানেহ। তার দুই ভাই এবং এক বোন ছিল। মজলিশের সদস্য ও ইরানি রাষ্ট্রদূত মেহরাঙ্গিজ দৌলতশাহি তার চাচাতো ভাই ছিলেন।
১৯২৩ সালে এসমাত দৌলতশাহি ও ইরানের শাহেনশাহ রেজা শাহকে বিয়ে করেন। রেজা শাহ দৌলতশাহির পূর্বে কামার উল-মুলককে বিয়ে করেছিলেন এবং দৌলতশাহি ছিলেন শাহের চতুর্থ, সর্বশেষ এবং প্রিয় স্ত্রী। বিয়ের সময়ে রেজা শাহ ছিলেন তৎকালীন পাহলভি সাম্রাজ্যের যুদ্ধমন্ত্রী। এই বিয়ে থেকে দৌলতশাহি পাঁচ সন্তানের জন্ম দিয়েছিল: আবদুল রেজা পাহলভি, আহমাদ রেজা পাহলভি, মাহমুদ রেজা পাহলভি, ফাতিমেহ পাহলভি এবং হামিদ রেজা পাহলভি। ১৯২৫ সালে দৌলতশাহির স্বামী রেজা ইরানের শাহ হবার পর, তিনি একজন সম্রাজ্ঞী সঙ্গী হয়ে ওঠেন এবং ১৯৪১ সালে তার স্বামী শাহের পতন ঘটার পূর্ব পর্যন্ত ইরানের সম্রাজ্ঞী ছিলেন।
দৌলতশাহি ও রেজা শাহ তাদের সন্তানদের সঙ্গে ইরানের তেহরানের মার্বেল প্রাসাদে বাস করতেন। ১৯৪১ সালের সেপ্টেম্বরে নির্বাসিত হয়ে তেহরান ত্যাগ করে দৌলতশাহি তার স্বামী রেজা শাহের সঙ্গে মরিশাসে চলে যান এবং কয়েক মাস পর পুনরায় ইরানের তেহরানে ফিরে আসেন।
১৯৪৪ সালে রেজা শাহের মৃত্যুর পর, দৌলতশাহি মহসেন রায়কে (১৮৯৬–১৯৭৫) বিয়ে করেন। রায় ছিলেন তৎকালীন ইরানি কূটনীতিক এবং পাহলভি সাম্রাজ্যে পররাষ্ট্র মন্ত্রী ও রাষ্ট্রদূত হিসেবে দায়িত্বপ্রাপ্ত। দৌলতশাহি ছিলেন রায়ের দ্বিতীয় স্ত্রী।
এসমাত দৌলতশাহি শেষ জীবনে ইরানে বাস করতেন। তিনি ২৫ জুলাই ১৯৯৫ সালে ইরানের তেহরানে ৯১ বছর বয়সে মারা যান। তেহরানের বেহেশত-ই-জহরা সমাধিতে তাকে সমাধিস্থ করা হয়।
ত্রিভুবন বিশ্ববিদ্যালয়

ত্রিভুবন বিশ্ববিদ্যালয় () নেপালের একটি সরকারি বিশ্ববিদ্যালয়। বিশ্ববিদ্যালয়টি ১৯৫৯ সালে প্রতিষ্ঠিত হয় এবং এই বিশ্ববিদ্যালয়টি নেপালের সবচেয়ে প্রাচীনতম বিশ্ববিদ্যালয় এবং এই বিশ্ববিদ্যালয়টি বিশ্বের দশম বৃহত্তম বিশ্ববিদ্যালয়। ত্রিভুবন বিশ্ববিদ্যালয়ে স্নাতক সম্মান পর্যায়ে ২,০৭৯ জন এবং স্নাতকোত্তর পর্যায়ে ২,০০০ জন শিক্ষার্থী অধ্যায়ন করার সুযোগ রয়েছে। ২০১৭ সালের মার্চ মাসের হিসাব অনুযায়ী, বিশ্ববিদ্যালয়টির সমস্ত নেপাল জুড়ে রয়েছে ৬০টি সংবিধান ক্যাম্পাস এবং ১,০৮৪টি অধিভুক্ত কলেজ রয়েছে। যেহেতু এটি সরকারি অর্থায়নে পরিচালিত হয় তাই এই বিশ্ববিদ্যালয়ে পড়াশুনার ব্যয় কম।
ত্রিভুবন বিশ্ববিদ্যালয় ১৯৬৯ সালে প্রতিষ্ঠিত নেপালের সবচেয়ে প্রাচীনতম ও বৃহত্তম বিশ্ববিদ্যালয়। দেরী রাজা ত্রিভুবনের নাম অনুসারে বিশ্ববিদ্যালয়টির নামকরণ করা হয়েছিল। বিশ্ববিদ্যালয়টির প্রথম দিকে সকল স্নাতকোত্তর ক্লাস অনুষ্ঠিত হতো ত্রিপুরেশ্বর ক্যাম্পাসে এবং প্রশাসনিক অফিস ও ত্রিপুরেশ্বর অবস্থিত ছিল। পরবর্তীতে ১৯৬৭ সালে বিশ্ববিদ্যালয়টি কাঠমান্ডু থেকে প্রায় ২০ কিলোমিটার দক্ষিণ-পশ্চিম দিকে কীর্তিপুর শহরের স্থায়ী ক্যম্পাসে স্থানান্তর করা হয়। বিশ্ববিদ্যালয়টি কীর্তিপুরে ১৫৪.৭৭ একর জমির উপর কেন্দ্রীয় প্রশাসনিক অফিস এবং কেন্দ্রীয় ক্যাম্পাস রয়েছে।
ত্রিভুবন বিশ্ববিদ্যালয়ে চারটি অনুষদ এবং মোট ৩৮টি কেন্দ্রীয় বিভাগ নিয়ে গঠিতঃ
১. ত্রিভুবন বিশ্ববিদ্যালয়ের রয়েছে আন্তর্জাতিক ক্রিকেট গ্রাউন্ড;
২. ত্রিভুবন বিশ্ববিদ্যালয় কেন্দ্রীয় গ্রন্থাগার
ত্রিভুবন বিশ্ববিদ্যালয় নিম্নলিখিত গবেষণা কেন্দ্র গুলো রয়েছে:
রোধ থার্মোমিটার

রোধ থার্মোমিটার হল একটি তাপমাত্রা পরিমাপ করার যন্ত্র। অনেক রোধ থার্মোমিটারে সিরামিক ও কাচের তার পেঁচানো থাকে, তবে অন্য সরঞ্জামাদিও ব্যবহৃত হয়ে থাকে। এতে প্লাটিনাম, নিকেল ও কপার থাকে।
সবচেয়ে সরল রোধ থার্মোমিটার কনফিগারেশনে দুটি তার ব্যবহৃত হয়।
রোধের প্রভাব কমাতে তিন তার সংবলিত কনফিগারেশন ব্যবহৃত হয়।
চার তার সংবলিত কনফিগারেশন তাপমাত্রা পরিমাপের নির্ভুলতা বাড়ায়।
সুলতান মুহাম্মাদ পঞ্চম

সুলতান মুহাম্মাদ পঞ্চম (Jawi: سلطان محمد ۏ; জন্ম ৬ অক্টোবর ১৯৬৯) মালয়েশিয়ার ১৫তম রাজা এবং কেলান্টআনের সুলতান। ২০১০ সালের ১৩ই সেপ্টেম্বর, পিতা সুলতান ইসমাইল পেত্রার অসুস্থতা জনিত কারণে তার পরিবর্তে মুহাম্মাদ পঞ্চম কেলানটানের সুলতান হিসেবে আত্মপ্রকাশ করেন। ২০১৬ সালের ১৩ই ডিসেম্বর তিনি মালয়েশিয়ার রাজা হিসেবে অধিষ্ঠিত হন।
মালয়েশিয়ার কেলানটানের ইসতানা বাতুতে টেংকু মুহাম্মাদ ফারিস পেত্রার জন্ম। তিনি কুয়ালালামপুরের এলিস স্মিথ বিদ্যালয়ে প্রাথমিক শিক্ষা সমাপনীর পর মার্কিন যুক্তরাজ্যের সেন্ট ক্রস কলেজ অক্সফোর্ডে পড়াশোনা করেন। ১৯৯১ সালে এখানকার তিনি ইসলাম শিক্ষা সেন্টার থেকে  কূটনীতি নিয়ে স্নাতক সম্পন্ন করেন।. এছাড়াও বিভিন্ন সময় তিনি লন্ডন, কানাডা, জার্মানির বার্লিনসহ ইউরোপীয়ান বিজনেস স্কুলেও শিক্ষা গ্রহণ করেছেন।
মুহাম্মাদ পঞ্চম রাজ পরিবারের সদস্য টেংকু জুবাইদার সাথে ২০০৪ সালের ১৫ই নভেম্বর বিবাহ বন্ধনে আবদ্ধ হন। ২০০৮ সালে তাদের বিবাহ বিচ্ছেদ ঘটে।
২০১৮ সালের ২২শে নভেম্বর মুহাম্মাদ পঞ্চম রাশিয়ার রিহানা অক্সানা গোরবাতেনকোর সাথে বিবাহ বন্ধনে আবদ্ধ হন। ২০১৫ সালে সুন্দরী প্রতিযোগিতায় রিহানা অক্সানা গোরবাতেনকো মিস মস্কো খেতাব জয় করেন। 
২০১০ সালের ১৩ই সেপ্টেম্বর টেংকু মুহাম্মাদ ফারিস পেত্রা কেলানটানের ২৯তম সুলতান হিসেবে অভিষিক্ত হন। রাজ্যের সংবিধানের Article 29A অনুসারে সুলতান হিসেবে জীবদ্দশায় অন্তত এক বছর দায়িত্ব পালন না করলে একজন সুলতান রাজা হওয়ার যোগ্যতা অর্জন করেন না। মুহাম্মাদ ফারিস পেত্রা সুলতান হওয়ার পর মুহাম্মাদ নাম গ্রহণ করেন।  অবশ্য তার পিতা, সুলতান ইসমাইল পেত্রা মালয়েশিয়ার আদালতে অসাংবিধানিকভাবে সুলতান মুহাম্মাদের পদগ্রহণের ঘোষণা দিয়ে একটি পিটিশন দাখিল করেন। সুলতান ইস্মাইল পেত্রা ২০০৯ সালের আকস্মিক স্ট্রোকের কারণে এখনো চিকিতসাধীন আছেন।
২০১০ সালের অক্টোবরে শাসকদের সম্মেলন খ্যাত কনফারেন্স অফ রুলারসে সুলতান মুহাম্মাদ পঞ্চম সর্ব প্রথম রাজা হিসেবে অংশপগ্রহণ ক্রেন। এই সম্মেলনেই তিনি অন্যান্য শাসকদের কর্তৃক সুলতান হিসেবে স্বীকৃতি পান।
মালয়েশিয়ার সম্রাট হিসেবে মুহাম্মাদ পঞ্চম দেশটির সশস্ত্র বাহিনীর কমান্ডার ইন-চীফের দায়িত্ব পালন করেন। এছাড়াও মালয়েশিয়ার সামরিক বাহিনীর রয়াল আর্টিলারি রেজিমেন্টের কলোনেল - ইন- চীফ হিসেবে তিনি সকল ধরনের অনুষ্ঠান ও কার্যক্রমে অংশ নেন।
মুহাম্মাদ পঞ্চম একই সাথে মালয়েশিয়ার মারা প্রযুক্তি বিশ্ববিদ্যালয় (UiTM) এবং মালোয়েশিয়া জাতীয় প্রতিরক্ষা বিশ্ববিদ্যালয়ের ভাইস চ্যান্সেলর পদে আসীন। ২০১৮ সালের ২৮শে ফেব্রুয়ারি তিনি নিজের বিশ্ববিদ্যালয়ে সম্মাননাসূচক ফেলোশীপ গ্রহণ করেন।
ধ্যাততেরিকি

ধ্যাততেরিকি ২০১৭ সালে মুক্তিপ্রাপ্ত একটি বাংলাদেশী প্রণয়-কৌতুকধর্মী চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ। চলচ্চিত্রটি ২০১২ সালে মুক্তি পাওয়া পাঞ্জাবী চলচ্চিত্র "ক্যারি অন জ্যাট" এর পুনঃনির্মাণ।
ধ্যাততেরিকি চলচ্চিত্রটি প্রযোজনা করে, জাজ মাল্টিমিডিয়া। এটির শ্যুটিং শুরু হয় ২০১৭ সালের ফেব্রুয়ারিতে ব্যাংকক সহ আরো বিভিন্ন স্থানে। 
ধ্যাততেরিকি চলচ্চিত্রটি ১৪ ই এপ্রিল ২০১৭ সালে পহেলা বৈশাখের দিন বাংলাদেশে এবং নভেম্বর ২০১৭ এ ভারতে মুক্তি পায়।
কামপট প্রদেশ

কামপট ( ) হলো কম্বোডিয়ার একটি দক্ষিণ পশ্চিমের প্রদেশ। এর উত্তরে কোহ কং এবং কামপং স্পেউ, পূর্বে তাকেও, কেপ ও ভিয়েতনাম, পশ্চিমে সিহানওকভিলে এবং দক্ষিণে রয়েছে থাইল্যান্ড উপসাগর। এর রাজধানী কামপট শহর।
২০১০সালে কামপট প্রদেশের জনসংখ্যা ছিল ৬২৭,৮৮৪জন। এটির ৮টি জেলায় ৯২টি ইউনিয়ন মোট ৪৭৭টি গ্রামে বিভক্ত। তয়ুক মিস শহর কামপট প্রদেশে অবস্থিত।
১৯ শতকের পূর্বে ফরাসি ইন্দোচীন কামপট একটি আঞ্চলিক প্রশাসক কেন্দ্র হিসেবে চিহ্নিত হয়, কারণ এটি ছিল একটি সীমানার কাছাকাছি অবস্থিত জেলা।
১৮৮৯সালে ফ্রান্সের আদমশুমারি একটি একাধিক-জাতি সম্প্রদায়ের প্রতিবেদন দেয়, কমপট শহর প্রেক-কমপট নদীর তীরে "কম্বোডীয় কামপট" এবং প্রেক-থম নদীর পশ্চিমা ভাগের ডানের তীরে "চীনা কামপট"দের নিয়ে গঠিত। এর কাছে একটি ভিয়েতনামের গ্রাম ছিল, যার নাম ছিল তুয়েন থান এবং আরও একটি ভিয়েতনামের গ্টাম ত্রায়েউ কোহ দ্বীপে অবস্থিত ছিল। মালয়দেশীয় লোকেরাও ত্রায়েউ কোহ দ্বীপে অবস্থান করতো। যার কারণে গ্রামগুলোতে মিশ্র জাতি দেখা যেতো।
এই যুগে ধ্বংস এবং অনেক খুন হয় কামপট প্রদেশের বিভিন্ন জায়গাতে। কামপট প্রদেশ জুড়ে সর্বমোট ৯০,৪৫০ জন লোক নির্বিচারের শিকার হয়েছিল।
১) কামপটের কালো মরিচ একটি বিশেষ পণ্য, যা ভৌগোলিক স্বীকৃতিপ্রাপ্ত, এর চাষের এলাকা ১০.৫০ হেক্টর; যা ডোমনাক কানতুল, কাং তবুং ইউনিয়ন, কমপং ট্রাচ জেলায় অবস্থিত।
২) দুরিয়ান, হলো আরেকটি বিশেষ পণ্য, যা ৫৩৭ হেক্টর এবং ১০,৬৫৭ টন চাষ করা হয়। এর অবস্থান মাকব্রাং ইউনিয়ন, তেক চওয়ু জেলায়।
৩) প্রাকৃতিক রবার, চাষের এলাকা ২০ হেক্টর।
৪) কম্বোডিয়া সামুদ্রিক লবণ: চারটি বিশেষ উপায়ে প্রাকৃতিক সমুদ্রের পানি থেকে উৎপন্ন করা হয়। এর চাষের এলাকা ৪,৪৭৫.৯৪ হেক্টর এবং প্রতিবছর ১৪০,০০০ টন উৎপন্ন করা হয়।
১) বনাঞ্চল: ২২৭,১৫৪ হেক্টর
২) ৪৮টি মিনারেল উৎপাদন ও খনন এলাকা।
১) ঐতিহাসিক বা সাংস্কৃতিক জায়গা: ৪টি
২) প্রাণীজগৎ ও সংরক্ষিত এলাকা: ১৪০,০০০ হেক্টরের প্রিয়াহ মনিভং জাতীয় পার্ক।
এই প্রদেশটি ৭টি জেলা ও ১টি পৌরসভায় বিভক্ত। নিচের সারণীতে সকল জেলার নাম ও পৌরসভার নাম তুলে ধরা হয়েছে। নামগুলোকে খমের ভাষাতেও উল্লেখ করা হয়েছে এবং সাথে জেলাগুলোর আইএসও কোড ও উল্লেখ করা হয়েছে।
কমপটে বিভিন্ন ধরনের জায়গা রয়েছে। কিছু ভ্রমণের জায়গা যেমন রয়েছে তেমনি এখানে চাষাবাদেরও অনেক জায়গা রয়েছে। কামপট প্রদেশের মাঝে কিছু নদীও প্রবাহিত হয়েছে। এখানে পর্বতের পাশাপাশি অনেক রকম গুহাও রয়েছে। নিচের গ্যালারীতে সকল প্রাকৃতিক জায়গার ছবি উল্লেখ করা হয়েছে, যা কামপট প্রদেশের বিভিন্ন জেলা থেকে তোলা হয়েছে।
রহিমআফরোজ

রহিমআফরোজ (বাংলাদেশ) লিমিটেড বাংলাদেশের একটি কোম্পানি। ১৯৫৪ সালে চট্টগ্রামে আব্দুর রহিম এর নেতৃত্বে একটি ছোট্ট ট্রেডিং কোম্পানি হিসাবে তার যাত্রা শুরু করে যা আজ বর্তমানে বাংলাদেশের অন্যতম একটি বড় গ্রুপ হিসাবে প্রতিষ্ঠা লাভ করেছে।
এ সি আবদুর রহিম ১৯৫৪ সালে একটি ছোট্ট ট্রেডিং কোম্পানি নিবন্ধিত করেন ও যাত্রা শুরু করেন। এটি ১৯৮০ সালে যুক্তরাজ্যের লুকাস ব্যাটারি অধিগ্রহণের মাধ্যমে সফল ব্যবসার শুরু করে। ১৯৮২ সালে আবদুর রহিম মারা গেলে তার তিন সন্তান আফরোজ রহিম, ফিরোজ রহিম এবং নিয়াজ রহিম ব্যবসার হাল ধরেন।
কোম্পানিটি ১৯৮৫ সালে প্রথম শিল্প-ব্যাটারি উৎপাদন শুরু করে। ১৯৮৫ সালে প্রথম সোলার পাওয়ারের ক্ষেত্রে ব্রিটিশ পেট্রোলিয়ামের সহায়তায় কাজ শুরু ও ১৯৯২ সালে প্রথম সিঙ্গাপুরে ব্যাটারি রপ্তানি করে।
রহিমআফরোজ বাংলাদেশে ১৯৯৩ সালে প্রথম আইপিএস চালু করে। কোম্পানিটি ২০০০ সালে ভারতের আহমেদাবাদে অফিস খোলে। ২০০১ সালে বাংলাদেশ এন্টারপ্রাইজ অব দ্য ইয়ার হয় এবং একই সালে আগোরা ব্র্যান্ড নামে রহিমআফরোজ সুপারস্টোর্স লিমিটেড চালু করে।
বর্তমানে এই গ্রুপের ৯ টি ব্যক্তি মালিকানাধীন ব্যবসায়িক শাখা ও কিছু অংশীদার ভিত্তিক ব্যবসায়িক শাখা বিদ্যমান আছে। গ্রুপের পরিচালনায় যারা আছেন তারা হলো, চেয়ারম্যান জনাব আফরোজ রাহিম, ম্যানেজিং ডিরেক্টর ফিরোজ রাহিম, নিয়াজ রহিম, মোহাম্মদ ঈসমাইল, মনোয়ার মিসবাহ মঈন এবং মুদাসসির মঈন।
গ্রুপের মূল ব্যবসা গাড়ির যন্ত্র সামগ্রী, পাওয়ার এন্ড এনার্জি এবং রিটেইল চেইন। বর্তমানে গাড়ির টায়ার, ব্যাটারী, গাড়ির ইঞ্জিনের তেল, জেনারেটর, বাতি, ইলেকট্রিকাল যন্ত্র সামগ্রী, সিএনজি স্টেশন এবং পাওয়ার স্টেশন ইত্যাদি।
গ্রুপের অন্যতম ব্যবসা হচ্ছে বাংলাদেশের সবচেয়ে পুরাতন ও রিটেইল চেইন আগোরা।
প্রতিষ্ঠানটি ২০০১-২০০২ সালে সেরা রফতানিকারকের ট্রফি অর্জন করে। ২০০৪ সালে বাংলাদেশে ফাইবার অপটিকভিত্তিক মেট্রোনেট বাংলাদেশে চালু করে নবায়নযোগ্য শক্তির জন্য ম্যাক গ্র হিল প্যাট রিনিউঅ্যাবেল এনার্জি পদক পায়। এটি ২০০৬ সালে অ্যাশডেন পুরস্কার পায়। ২০০৮ সালে ব্র্যান্ড লিডারশিপ পুরস্কার পায়। ২০১০ সালে এশিয়ার সেরা ব্রান্ড ও বেস্ট ইম্পোয়ারের সিএমও পুরস্কার পায়।
আবুল হাসান চৌধুরী

আবুল হাসান চৌধুরী কায়ছার (জন্ম ১৫ এপ্রিল ১৯৫১) একজন বাংলাদেশি রাজনীতিবিদ এবং সাবেক পররাষ্ট্র প্রতিমন্ত্রী। তিনি ১৯৯৬ সাল থেকে ২০০১ সাল পর্যন্ত আওয়ামী লীগের সরকারের আমলে বাংলাদেশের পররাষ্ট্র মন্ত্রণালয়ের পররাষ্ট্র প্রতিমন্ত্রী হিসেবে দায়িত্ব পালন করেন।
আবুল হাসান চৌধুরী ১৯৫১ সালের এপ্রিলে ঢাকায় জন্মগ্রহণ করেন। তার পিতা ছিলেন বাংলাদেশের দ্বিতীয় রাষ্ট্রপতি আবু সাঈদ চৌধুরী এবং তারা দাদা আবদুল হামিদ চৌধুরী ছিলেন পূর্ব পাকিস্তান প্রাদেশিক পরিষদের স্পিকার। ঢাকায় প্রাথমিক ও মাধ্যমিক শিক্ষা শেষ করার পর তিনি অক্সফোর্ড বিশ্ববিদ্যালয় থেকে উচ্চতর শিক্ষা গ্রহণ করেন।
আবুল হাসান চৌধুরী ১৯৯০ সালে বাংলাদেশ আওয়ামী লীগে যোগদানের মাধ্যমে রাজনীতিতে প্রবশে করেন। প্রথমবারের মত টাংগাইল-১ (মধুপুর উপজেলা ও ধনবাড়ী উপজেলা নিয়ে গঠিত) আসন থেকে ১৯৯১ সালে আওয়ামী লীগের মনোনয়নে তিনি জাতীয় সংসদের সংসদ সদস্য নির্বাচিত হন। তবে এ নির্বাচনে বাংলাদেশ জাতীয়তাবাদী দল সরকার গঠন করে এবং তিনি সংসদে বিরোধীদলীয় হুইপ নির্বাচিত হন। এছাড়া তিনি ১৯৯১ থেকে ১৯৯৬ সাল পর্যন্ত আওয়ামী লীগের আন্তর্জাতিক সম্পর্ক বিষয় সম্পাদক ছিলেন। ১৯৯৬ সালের নির্বাচনে তিনি পুনরায় আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে তার দল সরকার গঠন করে এবং তিনি ১৯৯৬ সালে পররাষ্ট্র মন্ত্রণালয়ের প্রতিমন্ত্রী হিসেবে নিয়োগ পান এবং ৫ বছর মন্ত্রী হিসেবে দায়িত্ব পালন করেন।
দূর্নীতির অভিযোগে বাংলাদেশের পদ্মা সেতু প্রকল্পে বিশ্ব ব্যাংক একশ’ ২০ কোটি ডলার অর্থায়ন বাতিল করে। আবুল হাসান চৌধুরীসহ আরও কয়েকজনের বিরুদ্ধে পদ্মা সেতু প্রকল্পে দুর্নীতির ষড়যন্ত্রে জড়িত থাকার অভিযোগ উঠে। রয়েল কানাডিয়ান মাউন্টেড পুলিশ (আরসিএমপি) টরন্টোতে অভিযুক্তদের বিরুদ্ধে মামলা দায়ের করে। ২০১৫ সালে দুর্নীতি দমন কমিশন পদ্মা সেতু প্রকল্পের দূর্নীতির অভিযোগ তদন্ত করে। বিশ্ব ব্যাংকের প্রবল চেষ্টার ফলেও ৫৩ দিন তদন্ত করে দূর্নীতি দমন কমিশন কাউকে অভিযুক্ত হিসেবে পায়নি। তাদের প্রতিবেদন অনুসারে ঢাকা জেলা জাজ কোর্ট সকল অভিযুক্তদের মামলা থেকে খালাস দেন। এর পূর্বে দূর্নীতি দমন কমিশন যোগাযোগ মন্ত্রী সৈয়দ আবুল হোসেন ও সাবেক পররাষ্ট্র প্রতিমন্ত্রী আবুল হাসান চৌধুরীকে অভিযোগ থেকে খালাস দেয়।
২০১৭ সালে কানাডার আদালত ঘোষণা করে, পদ্মা সেতু প্রকল্পে কোন দূর্নীতির প্রমাণ তারা খুঁজে পাননি এবং অন্টারিও আদালত মামলাটি খারিজ করে দেয়।
হোমালিন

হোমালিন ( [hóʊɴməlɪ́ɴ mjo̰]) হলো উত্তর পশ্চিমা মিয়ানমারের একটি ছোট শহর যেটি সাগাইং অঞ্চলে অবস্থিত হাকামতি জেলার রাজধানী শহর। এই শহরটি চিন্দুইন নদী এর তীরে অবস্থিত এবং এর রয়েছে হোমালিন বিমান বন্দর।
হোমালিন শহরের তামানথির প্রাণীজগৎ খুবই বিচিত্র। উইয়ু নদীর বালিতে সোনা পাওয়া গিয়েছে। রাশিয়ার সাথে মিলে সেই সোনা বের করার ও খননের কাজ হাতে নেওয়া হয়েছে।
১৯০৮সালে ইম্পেরিয়াল গেজেটিয়ার অব ইন্ডিয়া তথ্য উল্লেখ করে যে ইর্রাওয়াডি ফ্লোটিল্লা কোম্পানি পাকোক্কু এবং হোমালিনের মাঝে সরবরাহ করত। দ্বিতীয় বিশ্বযুদ্ধ এর সময়, চীন্দউয়িন নদীর তীরে হোমালিন দখল করেছিল জাপান মে বা জুন ১৯৯৪সালে।
হোমালিন, একটি ছোট শহর ভারতের সীমান্তের কাছে অবস্থিত যা একটি দ্বীপের পর এবং চীন্দউয়িন নদীর তীরে। এটির পেছনে অনেক বড় পর্বতমালা রয়েছে যেগুলো প্রায় ৯০০০ফুট উচু। পাহাড়ের নিচু অংশ গুলোতে কিছু কৃষি কাজ দেখা যায়। Theএই শহরটির গড় উচ্চতা ১০১ মিটার।
হোমালিনে একটি উষ্ঞ প্রকৃতির জলবায়ু রয়েছে। এখানে তাপমাত্রা সবসময় বেশি থাকে তবে শীতকালে (ডিসেম্বর-ফেব্রুয়ারি) এটি একটু কমে যায়।
এই শহরে সর্বোচ্চ ১৫০০জন লোক বাস করে। নাগা এবং কুকি জাতিগোষ্ঠীরা হোমালিনে বসবাস করে এবং তারা তাদের সংস্কৃতি অনুযায়ী বিভিন্ন অনুষ্ঠান পালন করে থাকে।
প্রধান পরিবহন সড়ক হলো তাবেইক্কিন-ফাউংবিন-হোমালিন সড়ক যা ৩৩০ মাইল দীর্ঘ। ১০০০ফুট লম্বা ও ১৬ফুট প্রস্থের একটি সেতু সাম্প্রতিক কালে নির্মান করা হয়েছে। যা তেতকেয়িন-ফাউংপিন-হোমালিন-খামতি সড়ককে মিলিত করে।
দেখা গিয়েছে হোমালিনের জলবায়ু এবং আবহাওয়া রাবার চাষ করার জন্য খুবই উপযোগী। তাছাড়া এখানকার মাটি রাবার গাছের জন্য খুবই উর্বর। এর ফলে শহরাঞ্চলেও রাবার চাষের পরিমাণ বৃদ্ধি পেয়েছে, যার কারণে অনেকের জন্য কাজ করার একটি বিশাল সুযোগ হয়েছে এবং স্থানীয় লোকেরা এর মাধ্যমে অর্থনৈতিকভাবে অনেক লাভবান হচ্ছে এবং নিজেদের জীবন মান তারা উনৃনত করছে। আনারস গাছও রাবার গাছের পাশাপাশি চাষ করা হয়ে থাকে যা অর্থনীতির চাকাকে আরও সচল করতে সাহায্য করে। Sinceসারা বিশ্ববযাপি রাবারের চাহিদা থাকায়, স্থানীয় লোকেরা রাবার চাষের এলাকাকে আরও বৃদ্ধি করছে এবং বাণিজ্যিক লাভের আশায় এর পাশাপাশি চা পাতাও চাষ করছে।
হোমালিনের উইয়ু নদীতে সোনা পাওয়ার বিষয়টি আরও লাভজনক হয় যখন মিয়ানমারের ভৌগোলিক গবেষণা সংস্থা রাশিয়ার সাথে চুক্তু সম্পাদন করে থাকে।
লুম্বিনী প্রদেশ

লুম্বিনী প্রদেশ () নেপালের নবগঠিত সাতটি প্রদেশের অন্যতম। নেপালের নতুন সংবিধান অনুসারে ২০১৫ সালের ২০ সেপ্টেম্বর এটি গঠিত হয়। প্রদেশ নং ৫ এর উত্তরে গণ্ডকী ও কর্ণালী প্রদেশ, পূর্বে গণ্ডকী প্রদেশ, পশ্চিমে সুদূরপশ্চিম প্রদেশ এবং দক্ষিণে ভারতের উত্তর প্রদেশ অবস্থিত। ২০১৮ সালের ১৭ জানুয়ারি প্রদেশ সভার অধিবেশনে বুটওয়ালকে প্রদেশের অন্তর্বর্তীকালীন রাজধানী হিসেবে ঘোষণা করা হয়।
নেপালের নতুন সংবিধান অনুসারে প্রদেশ নং ৫ এর প্রশাসনিক প্রধান হলেন গভর্নর, প্রদেশ সরকারের প্রধান হলেন মুখ্যমন্ত্রী এবং বিচার বিভাগের প্রধান হলেন তুলসিপুর উচ্চ আদালতের প্রধান বিচারপতি। প্রদেশ নং ৫ এর বর্তমান গভর্নর হলেন উমাকান্ত ঝা, মুখ্যমন্ত্রী শংকর পোখরেল এবং তুলসিপুর উচ্চ আদালতের প্রধান বিচারপতি হলেন নহকুল সুবেদী। প্রদেশ নং ৫ এর প্রদেশ সভার আসন সংখ্যা ৮৭। নেপালের কেন্দ্রীয় প্রতিনিধি সভার ২৬ জন সদস্য এই প্রদেশ থেকে নির্বাচিত হন।
নেপালের অন্যান্য প্রদেশের মতোই প্রদেশ নং ৫ এর প্রদেশ সভা এক কক্ষবিশিষ্ট। প্রতিটি প্রদেশ সভার মেয়াদ পাঁচ বছর। প্রদেশ নং ৫ এর প্রদেশ সভার অস্থায়ী কার্যালয় বুটওয়ালের চেম্বার অব কমার্স সম্মেলন হলে অবস্থিত।
প্রদেশ নং ৫ তে মোট ১২টি জেলা রয়েছে। জেলার প্রশাসনিক দায়িত্বে থাকেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৫ এ মোট ৩২টি নগর, ৪টি উপ-মহানগর এবং ৭৩টি গ্রামপালিকা রয়েছে।
প্রদেশ নং ৫ এর জেলাসমূহ:
জন শার্প

জন উইলিয়াম শার্প (; জন্ম: ৯ ডিসেম্বর, ১৮৬৬ - মৃত্যু: ১৯ জুন, ১৯৩৬) নটিংহ্যামশায়ারের রাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ থেকে ১৮৯২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন জন শার্প।
নটিংহ্যামশায়ারের প্রথিতযশা ক্রিকেটার স্যামুয়েল শার্পের সন্তান তিনি। কিন্তু, ১৮৮০-এর দশকে আলফ্রেড শ ও উইলিয়াম অ্যাটওয়েলের ন্যায় বিখ্যাত বোলারদের আধিপত্যের কারণে নিজ কাউন্টিতে প্রায়শঃই উপেক্ষিত থাকতেন। ফলশ্রুতিতে, ১৮৮০-এর দশকের শেষার্ধ্বে সারে দলের পক্ষে খেলার যোগ্যতা লাভ করেন তিনি। ১৮৮৯ সালে স্বরূপ ধারণ করে অক্সফোর্ড বিশ্ববিদ্যালয়ের বিপক্ষে ৫/৫ লাভ করেন। তবে, কাউন্টি ক্রিকেটে প্রায়শঃই লোহম্যানের দাপটে ম্রিয়মাণ অবস্থায় থাকতে হতো তাকে। তাস্বত্ত্বেও, ১৮৯০ সালে বোলিংয়ে বেশ উত্তরণ ঘটান ও কাউন্টি খেলাগুলোয় মাত্র ১২.০৮ গড়ে ১০২ উইকেট পেয়েছিলেন তিনি ও লোহম্যানের গড়কে পাশ কাটাতে সক্ষম হন।
১৮৯১ সালে উইজডেনে উল্লেখ করা হয় যে, চমৎকার আবহাওয়ায় স্বল্প সময়ের বোলিংয়ে নেমে ব্যাটিং উপযোগী পিচে ইংল্যান্ডের সেরা বোলার ছিলেন জন শার্প। ১৮৯১ সালে তিন মাসে নিজেকে পূর্ণাঙ্গভাবে মেলে ধরেন তিনি। তন্মধ্যে, মিডলসেক্সের বিপক্ষে এবড়ো-থেবড়ো পিচে ৯/৪৭ পেয়েছিলেন। কিন্তু, আগস্টে লকউডের সামনে তিনি ম্রিয়মাণ ছিলেন।
প্রথম-শ্রেণীর ক্রিকেটে সারে দলের পক্ষে খেলেছেন জন শার্প। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জর্জ লোহম্যানের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। ১৮৯১ সালের শেষদিকে উইলিয়াম লকউডের পুণরুত্থানের ফলে জন শার্পকে আর বোলিংয়ের সুযোগ দেয়া হয়নি।
বোলিং অনুপযোগী পিচে সাফল্যের কারণে ১৮৯১-৯২ মৌসুমে অস্ট্রেলিয়ায় অ্যাশেজ সিরিজ খেলার জন্য স্বয়ংক্রিয়ভাবে তাকে দলের সদস্যরূপে মনোনীত করা হয়। সেখানে তিনি স্মরণীয় সাফল্য পান। তন্মধ্যে, এমসিজিতে অনুষ্ঠিত সিরিজের প্রথম টেস্টে ৫১ ওভার বোলিং করে ৬/৮৪ পেয়েছিলেন।
১৮৯২ সালে তার দূর্বল ক্রীড়াশৈলী চোখে পড়ে। ফলশ্রুতিতে, মৌসুমের আগেই দীর্ঘদিন পর সারে দলের বাইরে চলে আসতে হয় তাকে। তবে, টম রিচার্ডসন আঘাতপ্রাপ্ত হলে জন শার্পকে পুনরায় দলে অন্তর্ভুক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে তাকে দলের বাইরে রাখা হয়। ১৮৯৪ সালে নটিংহ্যামশায়ারের পক্ষে বেশ কয়েকটি খেলায় অংশ নিয়েছিলেন তিনি। তবে, দলের দূর্বল বোলিংকে শক্তিমত্তার পর্যায়ে নিতে পারেননি। বোলারদের অনুকূলে পিচ ভূমিকা রাখলেও ২৮.৪০ গড়ে মাত্র দশ উইকেট পেয়েছিলেন। অবশেষে মাত্র ২৮ বছর বয়সেই বেশ তরুণ অবস্থায় ক্রিকেট খেলা থেকে অবসর নেন তিনি।
দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৮৯২ সালে উইজডেন কর্তৃপক্ষ জন শার্পকে অন্যতম বর্ষসেরা ক্রিকেটার হিসেবে নামাঙ্কিত করে।
জন শার্প ফাস্ট-মিডিয়াম বোলিং করতেন। ব্যাটিং উপযোগী পিচে অপ্রত্যাশিতভাবে বলকে বাঁক খাওয়ানোর ক্ষেত্রে তার জুড়ি মেলা ভার ছিল। প্রায়শই তার ইয়র্কারগুলো মারাত্মক ছিল ও প্রভূতঃ সফলতার মুখ দেখতো। তার একটি চোখ অকেজো ছিল। এরজন্যে তিনি কোন চাপ অনুভব করতেন না। তবে, ফিল্ডিংয়ে ক্ষেত্রে ঐ সময়ে খেলোয়াড় হিসেবে দূরে থাকতেন।
১৯ জুন, ১৯৩৬ তারিখে নটিংহ্যামশায়ারের রাডিংটনে ৭০ বছর বয়সে জন শার্পের দেহাবসান ঘটে।
স্ল্যাকওয়্যার

স্ল্যাকওয়্যার () একটি গ্নু/লিনাক্স ডিস্ট্রিবিউশন। ১৯৯৩ সালে প্যাট্রিক ভলকারদিং এটি নির্মাণ করেন। মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।
স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত।
গোমাল নদী

গোমাল নদী (, , ) ৪০০ কিলোমিটার দীর্ঘ একটি নদী যা আফগানিস্তান ও পাকিস্তানের ওপর দিয়ে বয়ে গেছে।
রামায়ণে (২.৪৯.১১) গোমাল নদীর উল্লেখ পাওয়া গেছে। ডেরা ইসমাঈল খান এলাকায় গোমাল বিশ্ববিদ্যালয়ের নাম গোমাল নদী থেকে নেওয়া হয়েছে। এছাড়া আফগানিস্তানের পাক্তিকা প্রদেশের গোমাল জেলার নাম ও গোমাল নদীর নাম একই।
সফটল্যান্ডিং লিনাক্স সিস্টেম

সফটল্যান্ডিং লিনাক্স সিস্টেম (এসএলএস) ছিলো প্রথম দিককার গ্নু /লিনাক্স ডিস্ট্রিবিউশন। এটার নির্মাতা পিটার ম্যাকডোনাল্ড, যেটি তিনি মে ১৯৯২ সালে নির্মাণ করেন। অই সময় তাদের স্লোগান ছিলো "Gentle Touchdowns for DOS Bailouts" (ডসের ব্যবসায়িক অবনতিতে হালকা ছোঁয়া)।
এসএলএস ছিলো প্রথম কোন বিস্তৃত লিনাক্স ডিস্ট্রিবিউশন, যেখানে লিনাক্স কার্নেল, গ্নু, এবং অন্যান্য প্রাথমিক ইউটিলিটির বাইরেও বেশি কিছু ছিলো, উদাহরণস্বরূপ এক্স উইন্ডো সিস্টেম। 
অই সময় এসএলএস ছিলো সবচেয়ে বেশি জনপ্রিয় লিনাক্স ডিস্ট্রিবিউশন, কিন্তু এটা বাগি হিসেবে ব্যবহারকারীগণ কর্তৃক সমালোচিত হলো। এবং অতি সত্তর স্ল্যাকওয়্যার এটাকে ছাপিয়ে গেলো।
একইভাবে আয়ান মারডকের এসএলএসের সাথে বাজে অভিজ্ঞতাই তাকে ডেবিয়ান প্রকল্পের সূচনা করতে উৎসাহ যোগায়।
আলী সালমান

আলী সালমান আহমদ সালমান (আরবী: علي سلمان أحمد سلمان) একজন বাহরাইনী ইমামিয়্যাহ (টুইলভার) শিয়া আলেম এবং আল-ওয়েফক নামক রাজনৈতিক সমাজের মহাসচিব। ১৯৯৫ সালের জানুয়ারিতে বাহরাইন সরকার তাকে ১৯৯০ সালের গণজাগরণের সময় সংবিধান পুনঃপ্রতিষ্ঠান এবং সংসদ পুনরুদ্ধারের দাবিতে একটি প্রচারাভিযানের নেতৃত্ব দেওয়ার জন্য জোরপূর্বক তাকে দুবাইতে নির্বাসনে পাঠিয়ে দেয়। সেখান থেকে লন্ডনে যান এবং সেখানে রাজনৈতিক আশ্রয় চান। তিনি লন্ডন থেকে বিরোধী কার্যক্রম অব্যাহত রাখেন, যেখানে তিনি বাহরাইন ফ্রিডম মুভমেন্ট এর সাথে যুক্ত ছিলেন। ২০০১ সালের মার্চে রাজা হামাদ ঘোষিত রাজনৈতিক সংস্কারের একটি অংশ হিসাবে সালমান সাধারণ ক্ষমা প্রার্থনায় বাহরাইন ফিরে আসেন।
তার পরিবারের নিকটবর্তী অজানা কিছু ব্যক্তির মতে, আল খলিফার শাসনামলে শেখ আলী সালমানকে কারাগারে মারাত্মক নির্যাতন করা হয়েছিল। শেখ আলী সালমানকে আটক রাখার ফলে অনেক প্রতিবাদ হয় এবং আল খলিফার বাহিনী বিক্ষোভকারীদের ছত্রভঙ্গ করতে টিয়ার গ্যাস ও রবারের গুলি চালানোর ফলে বেশ কয়েকজন প্রতিবাদকারী আহত হয়।
আলী সালমান মূলত ইরানের ইমামিয়্যাহ শিয়া ধর্মীয় চিন্তাভাবনার একটি প্রধান কেন্দ্র ‘কম’ শহরে পড়াশুনা করেন। তিনি একজন ইমামিয়্যাহ শিয়া যা মূলত ১৯৯২ সালে তার মৃত্যুর আগ পর্যন্ত শিয়া বিশ্বের বেশিরভাগ আধ্যাত্মিক নেতা গ্র্যান্ড আয়াতুল্লাহ সাঈদ আবুল-কাশিম আল-খোইয়ের শান্তিকর শিক্ষা অনুসরণ করেছিলেন। তার মূল মার্জার মৃত্যুর পর, সালমান তার নতুন মার্জা সম্পর্কে প্রকাশ্যে কথা বলেননি তবে, একটি ব্যক্তিগত সাক্ষাৎতারে তিনি দাবি করেছিলেন যে তিনি এখন গ্র্যান্ড আয়াতুল্লাহ সাইয়িদ আলী আল-হুসায়ানি আল-সিসতানির অনুসারী।
এই পছন্দটি গুরুত্বপূর্ণ কারণ সালমান তার রাজনৈতিক অবস্থানকে ন্যায্যতা দেওয়ার জন্য কর্তৃপক্ষের বাহ্যিক উৎসের উপর নির্ভর করেন না। সিসতানির এই অনুসরণ একটি সম্পূর্ণরূপে পৃথক ভিত্তির উপর প্রতিষ্ঠিত যা সাধারণ পরিমণ্ডলের মধ্যে প্রসারিত হয় না। সিসতানি একটি মার্জা যা তার অনুসারীদের রাজনৈতিক পছন্দগুলিতে হস্তক্ষেপ এড়ায়ে চলার জন্য বিশেষভাবে পরিচিত।
১৯৯০ সালে বাহরাইনের গণজাগরণের একজন অন্যতম নেতা হিসেবে আলী সালমান ব্যাপকভাবে পরিচিত। গণজাগরণের প্রথম দিকটি ১৯৯৪ সালের নভেম্বরে বেশ কয়েকটি বিদেশী সংস্থা দ্বারা সংগঠিত একটি দাতব্য ম্যারাথন হিসাবে বর্ণনা করা হয়েছে। ম্যারাথন দৌড়বিদরা, পুরুষ এবং মহিলা উভয়ই শর্টস এবং টি-শার্টে পরিহিত অবস্থায়, কিছু শিয়া গ্রামে প্রবেশ করে। শিয়া ধর্মীয় নেতাদের নেতৃত্বে গ্রামবাসীরা তাদের থামাতে চেষ্টা করেছিল কারণ তাদের মনে হয়েছিল এই অল্প পোশাক পরিহিতরা তাদের ধর্মীয় ও নৈতিক মূল্যবোধকে সরাসরি অপমান করছে। ঘটনা মারামরি এবং পাথর নিক্ষেপ পর্যন্ত গড়িয়েছিল। ঐ রাতে, আলী সালমান সহ বেশ কয়েকজন প্রতিবাদকারীকে নিরাপত্তা বাহিনী গ্রেপ্তার করে। তার গ্রেফতার গণ-বিক্ষোভে রূপ নেয় এবং প্রায় ১২ জন বিক্ষোভকারীর মৃত্যু ঘটে ও শত শত বিক্ষোভকারীকে কারাগারে পাঠান হয়। এইসব বিক্ষোভের নেতা ছিলেন সালমান।
১৯৯৪ সালে গ্রেপ্তার হওয়ার পর সালমানকে নির্বাসিত করা হয় এবং তিনি পরে লন্ডনে যান। যেখানে তিনি বাহরাইনের স্বাধীনতা আন্দোলনের জন্য বাহরাইন ফ্রিডম মুভমেন্টের সাথে যুক্ত হন, সাইদ আল-শেহাবি নেতৃত্বে এই সংগঠনটি গড়ে ওঠে। সালমান এই গ্রুপ থেকে স্বাধীনভাবে কাজ করেছিলেন কিন্তু বাহরাইন বিদ্রোহের রাজনৈতিক দাবিগুলো অর্জনের জন্য তাদেরকে সহযোগিতা করেছিলেন।
নাদিয়া আঞ্জুমান

নাদিয়া আঞ্জুমান (; ডিসেম্বর ২৭, ১৯৮০ – নভেম্বর ৪, ২০০৫) একজন কবি। তিনি আফগানিস্তানে জন্মগ্রহণ করেন।
১৯৮০ সালে, আফগানিস্তানের উত্তর-পূর্বাঞ্চলীয় হেরাত শহরে নাদিয়া আঞ্জুমান জন্মগ্রহণ করেন। তার আরো ৫ ভাইবোন ছিল। ১৯৯৫ সালের সেপ্টেম্বরে, তালিবানরা হেরাত দখল করে নেয়। উক্ত শহরের প্রদেশও তাদের দখলে চলে যায় এবং সেই প্রদেশের গভর্নর ইসমাঈল খানকে ক্ষমতাচ্যুত করে। তালিবানরা ক্ষমতায় আসার পরে নারীরা তাদের সব ধরনের স্বাধীনতা থেকে বঞ্চিত হয়। এবং সেই সময়ে নাদিয়া বুঝতে পারেন, তার এবং তার সমবয়সী সকল নারীদের আর পড়াশুনার সুযোগ নেই।
এতো প্রতিকূলতার পরেও, নাদিয়া অন্যান্য স্থানীয় নারীদের সাথে গোপনীয়ভাবে চালানো "গোল্ডেন নিডল সিওয়িং স্কুল (সোনালি সুতো সেলাই বিদ্যালয়)" নামে একটি বিদ্যালয়ে পড়াশুনা করেছেন। ১৯৯৬ সালে, এটি স্থানীয় প্রাপ্তবয়স্ক নারীরা প্রতিষ্ঠিত করেছিল এবং হেরাত বিশ্ববিদ্যালয়ের অধ্যাপক মোহাম্মদ আলি রাহইয়াব পরিচালনা করত। এই বিদ্যালয়ের সদস্যরা প্রতি সপ্তাহে তিন দিন করে সেলাই (তালিবান সরকার মহিলাদের শুধুমাত্র সেলাই শেখার জন্য অনুমতি দিয়েছিল) শেখার নাম করে জড়ো হত। কিন্তু তার সেলাই শেখার বদলে হেরাত বিশ্ববিদ্যালয়ের অধ্যাপকদের পাঠ শুনত এবং সাহিত্য নিয়েও আলোচনা করত। এই ব্যাপারটি ধরা পড়লে অবশ্যই প্রত্যেকের শাস্তি, নির্যাতন এমনকি ফাঁসিও হতে পারত। এই জন্যে যেসকল মহিলা বিদ্যালয়টিতে জড়ো হত তারা তাদের সন্তানদের বাইরে খেলাধুলার জন্য পাঠিয়ে দিত। মূলত তাদের সন্তানেরা প্রহরীদের মতো তাদের মায়েদের পাহাড়া দিত। যখনই কোন তালিবান ধর্মীয় পুলিশরা কাছাকাছি চলে আসত তৎক্ষণাৎ তারা মায়েদের সংকেত দিত। ফলে প্রতিটি মহিলা বই লুকিয়ে ফেলত এবং সেলাই এর কাজ শেখার ভান করত। যতদিন তালিবান দের শাসন ঐ অঞ্চলে কার্যকর ছিল ততদিন মহিলারা এভাবেই পড়াশুনা চালিয়ে গিয়েছিল।
গোল্ডেন নিডল সিওয়িং স্কুলে গিয়েই নাদিয়া ক্ষান্ত ছিলেন না। তিনি অধ্যাপক রায়হাবের কাছে শিক্ষা নেওয়ার জন্য তার বাসায় যাওয়ার সিদ্ধান্ত নিয়েছিলেন। যাতে করে নাদিয়া তার লেখা আরো উন্নত করতে পারেন। কিন্তু একটি পর্যায়ে তালিবান সরকার মহিলাদের একা ঘর থেকে বের হতে দেওয়াও বন্ধ করে দিয়েছিল। ফলে অধ্যাপক রাহইয়াব ১৬ বছর বয়সী নাদিয়াকে বাসায় যেয়ে পড়ানো শুরু করেছিলেন। এমনকি তিনি নাদিয়াকে অনেক বিখ্যাত লেখকদের লেখনীর সাথে পরিচয় করে দিয়েছিলেন। এদের মাঝে হাজিফ শিরাজি, বিদেল ডেহলাভি, ফারাহ ফাররুখযাদ এবং আরো অনেকেই রয়েছেন যাদের প্রভাব নাদিয়ার লেখনীতে পাওয়া যায়।
৪ নভেম্বর, ২০০৫ সালে নাদিয়া এবং তার স্বামী বিবাদে জড়িয়ে পড়ে। তার স্বামীর ভাষ্য অনুযায়ী, ঈদ-উল-ফিতর এর দিন নাদিয়া তার পরিবারের সাথে দেখা করতে চেয়েছিল। কিন্তু তার স্বামী তা দেয়নি। ফলে তারা একে অপরের সাথে বিবাদে জড়িয়ে পড়ে এবং তার স্বামীর ভাষ্য অনুযায়ী নাদিয়াকে সে অজ্ঞান হবার আগে পর্যন্ত মারধর করে। ফলে নাদিয়ার শরীরের বিভিন্ন স্থান থেঁতলে যায় এবং মাথায় একটু কাটা দাগও দেখা যায়। অনেক ক্ষণ নাদিয়া অজ্ঞান হয়ে থাকলে তার স্বামী, নেইয়া, রিকশা করে তাকে হাসপাতালে নিয়ে যায়। রিকশা চালক পরে পুলিশের কাছে স্বীকার করে যে রিকশায় ওঠানোর সময়েই নাদিয়া মৃত ছিল। এবং একজন পুলিশ অফিসার, নিসার আহমেদ পাইকার, তদন্ত করে বলেন নাদিয়ার স্বামী তাকে মারতে চেয়েছিল কিন্তু তাকে হত্যার কোন ইচ্ছা তার ছিল না। নাদিয়ার স্বামী দাবী করেছিল, নাদিয়া বিষ খেয়ে স্বেচ্ছায় মৃত্যুবরণ করেছিল।
প্রমাণ পাওয়া গেছে নাদিয়া অজ্ঞান হবার পর রক্ত বমি করেছিল। ডাক্তাররা এটিকে মৃত্যুর কারণ হিসেবে দাবী করেছিল।
ফোশান

ফোশান চীনের কেন্দ্রীয় কুয়াংতুং প্রদেশের একটি জেলা-স্তরীয় শহর। সমগ্র জেলার মধ্যে ৩,৮৪৮.৪৯ কিলোমিটার (১,৪৮৫.৯১ বর্গ মাইল) এলাকা নিয়ে শহরটি গড়ে উঠেছে এবং ২০১২ সালে শহরটির মোট জনসংখ্যা ছিল প্রায় ৭.২ মিলিয়ন। এটি চুচিয়াং নদী বদ্বীপ অর্থনৈতিক অঞ্চলের পশ্চিম দিকের অংশ গঠন করে। এই অঞ্চলের পূর্ব এবং উত্তর-পূর্ব দিকে কোয়াংচৌ এবং দক্ষিণ-পূর্ব দিকে শেনছেন ।
ফোশান চীনা অপেরা, কুংফু এবং সিংহ নাচের ক্যান্টোনীয় সংস্করণের মূল ঘাঁটি হিসাবে গণ্য করা হয়।
চীনের ইতিহাস থেকে জানা যায় ফেন নদীর তীরে ফোশান একটি ছোটখাটো বসতি হিসাবে গড়ে উঠেছিল। এটি ১৩৯১ খ্রিস্টাব্দে ধ্বংস হওয়া একটি তান-যুগের বৌদ্ধ মঠের চারপাশে গড়ে উঠেছিল। (নানহাই পৃথকভাবে মঙ্গোল আক্রমণে পালিয়ে যাওয়া দুই ভাইদের দ্বারা ১২৭১ সালে ভাঙা বোলস পয়েন্টে প্রতিষ্ঠিত হয়েছিল।) ফোশানে ১৩৭২ খ্রিস্টাব্দে পুনর্নির্মাণকৃত উত্তরদিকের ঈশ্বরের (বেদি) একটি তাওবাদী মন্দির অ্যান্সেষ্ট্রাল মন্দির ১৫ শতকের মধ্যে সম্প্রদায়টির নতুন লক্ষ্য হয়ে ওঠে। প্রথম দিকের মিং যুগে ফোশান চীনের চারটি বৃহৎ বাজারের মধ্যে একটি হয়ে উঠেছিলেন। শহরটি প্রাথমিকভাবে স্থানীয় সিরামিক শিল্পের সাথে সাথে ধাতুশিল্প কাজের কারণেও পরিচিত ছিল।
প্রাইফেকচার-স্তরীয় শহর ফোশান পাঁচটি কাউন্টি স্তরের বিভাগ দ্বারা পরিচালনা করা হয় এবং এই বিভাগগুলি এক একটি জেলা। জেলা পাঁচটি হল- চঞ্চচেন, নানহাই, সানসুই, গওমিং এবং শুনে।
ফোশান মিং যুগ থেকে তার সিরামিক শিল্পের জন্য সুপরিচিত হয়েছে, যদিও সাংস্কৃতিক বিপ্লবের সময় তার উৎপাদন বন্ধ করতে বাধ্য করা হয়।
২০১৫ সালে ফোশান শহরটি ¥৮.০১ ট্রিলিয়ন অর্থের ঘরোয়া পণ্যের উৎপাদক ছিল এবং মাথাপিছু জিডিপি উত্থাপন ছিল ¥ ১০,০০০। বিশেষত শন্ডে জেলাটিতে উচ্চমানের জীবনযাত্রার লক্ষ্য করা যায়। শহরটিতে এয়ার কন্ডিশনার এবং রেফ্রিজারেটর তৈরির জন্য ৩ হাজারেরও বেশি বৈদ্যুতিক যন্ত্রপাতির কারখানা রয়েছে। ফোশানে এখন আসবাবপত্র, যন্ত্রপাতি এবং পানীয় সহ বিভিন্ন শিল্পের জন্য ৩০ টি বিশেষ শিল্প শহর রয়েছে।
ফোশানের হাই-টেক ডেভেলপমেন্ট জোনটি ১৯৯২ সালে প্রতিষ্ঠিত হয়েছিল। এর মোট পরিকল্পিত এলাকার আয়োতন ৭.৫৫ বর্গকিলোমিটার (২.৯২ বর্গ মাইল)। জোনটি জাতীয় সড়ক জি৩২৫-এর পাশে কুয়োংচৌ বায়ুন আন্তর্জাতিক বিমানবন্দরের খুব কাছাকাছি অবস্থিত। গাড়ি নির্মাণ, জৈবপ্রযুক্তি এবং রাসায়নিক প্রক্রিয়াজাতকরণ সহ বিভিন্ন শিল্পের সমাবেশ এই শহরটিতে দেখা যায়।
ক্যান্টোনিজ ভাষার সাম্যপ শাখা থেকে একটি উপভাষা শহরবাসী দ্বারা ব্যবহার করা হচ্ছে। এর পাশাপাশি ম্যান্ডারিন ভাষা প্রধানত ব্যবসা এবং শিক্ষা ক্ষেত্রে ব্যবহৃত হয়। যদিও নগরবাসীরা তাদের দৈনন্দিন জীবনে এটির ব্যবহার করেন না খুববেশি করে না।
বুদ্ধিবৃত্তির নতুন বিন্যাস

বুদ্ধিবৃত্তির নতুন বিন্যাস (পরিবর্ধিত সংস্করণের শিরোনাম: সাম্প্রতিক বিবেচনা: বুদ্ধিবৃত্তির নতুন বিন্যাস) বাংলাদেশের অগ্রণী লেখক ও চিন্তাবিদ আহমদ ছফা বিরচিত একটি প্রবন্ধগ্রন্থ। গ্রন্থটি ১৯৭২ খ্রিস্টাব্দে "দৈনিক গণকণ্ঠ"-এ ধারাবাহিকভাবে প্রথম প্রকাশিত হয়। ১৯৯৭ খ্রিস্টাব্দে গ্রন্থটির ২৫ বছর পূর্তিতে "সাম্প্রতিক বিবেচনা: বুদ্ধিবৃত্তির নতুন বিন্যাস" শিরোনামে পরিবর্ধিত নতুন সংস্করণ বের হয়। গ্রন্থটিতে আহমদ ছফা বাংলাদেশের বুদ্ধিবৃত্তিক জগতের মানচিত্র অঙ্কন করেন এবং বাংলাদেশি বুদ্ধিজীবীদের সুবিধাবাদিতার নগ্ন রূপ উন্মোচন করেন তথা বুদ্ধিজীবীদের সত্যিকার দায়িত্বের স্বরূপ ও দিকনির্দেশনা বর্ণনাপূর্বক তাঁদের সতর্ক করে দিতে বুদ্ধিজীবীদের ব্যর্থতায় বাংলাদেশের কী দুর্দশা হতে পারে তা সম্পর্কে ভবিষ‍্যদ্বাণী করেন। "বুদ্ধিবৃত্তির নতুন বিন্যাস" আহমদ ছফার 'সর্বাধিক আলোচিত এবং বিতর্ক বা আলোড়ন সৃষ্টিকারী রচনা।'
"বুদ্ধিবৃত্তির নতুন বিন্যাস" বইয়ে আহমদ ছফা বাঙালি চিন্তকদের সম্পর্কে যুক্তিসহ রূঢ় সব মন্তব্য করেছেন। সেই সময় দেশের প্রতিষ্ঠিত-অপ্রতিষ্ঠিত লেখক-বুদ্ধিজীবীরা প্রতি সপ্তাহের কিস্তির দিকে তাকিয়ে থাকতেন আগ্রহ এবং আতঙ্ক নিয়ে। সাত চল্লিশের দেশভাগ থেকে শুরু করে একাত্তরের মুক্তিযুদ্ধ—দীর্ঘ এ কালখণ্ডে বুদ্ধিজীবীরা কীভাবে আত্মবিক্রির প্রতিযোগিতায় লিপ্ত হয়েছিলেন, কীভাবে পুরস্কার, পদক -পদবির জন্য মরিয়া ছিলেন, তা তথ্য উপাত্তসহ উপস্থাপন করেছেন। ছফার ভাষায়, 'আগে বুদ্ধিজীবীরা পাকিস্তানি ছিলেন, বিশ্বাসের কারণে নয়—প্রয়োজনে। এখন অধিকাংশ বাঙালি হয়েছেন—সেও ঠেলায় পড়ে।' দেশস্বাধীন হওয়ার আগে পাকিস্তানি শাসকগোষ্ঠীর পক্ষে প্রবন্ধ-নিবন্ধ রচনা, গল্প-উপন্যাসে পাকিস্তান প্রশস্তি,  স্বৈরশাসকের জীবনী  অনুবাদ—এসব বিষয়কে ছফা দেখেছেন লেখকদের মেরুদণ্ডহীনতার চূড়ান্ত প্রমাণ হিসেবে। একইসঙ্গে মুক্তিযুদ্ধ শুরুর আগমুহূর্তে লেখকসমাজের নিষ্ক্রিয়তা, যুদ্ধের সময় দ্বিধান্বিত ভূমিকা, ভারতে পালিয়ে বেড়ানো, ভোগবিলাসে মত্ত থাকার প্রসঙ্গ উল্লেখ করে ছফা তুলে ধরেছেন, স্বাধীনতাপূর্ববর্তী বাংলাদেশের লেখকসমাজ কতটা অপরিণামদর্শী ও অদূরদর্শী ছিলেন। ছফা বলেন, সুবিধাবাদী বুদ্ধিজীবীরা ‘প্রয়োজনে-ঠেলায়’ পড়ে বিশেষ বিশেষ ঘটনার আগে যে ধরনের বক্তব্য-বিবৃতি দেন, ঘটনার পরে লেখেন তার উল্টো কাসুন্দি। ফলে তাদের কোনো চিন্তা-কর্ম-উপদেশ সমাজের বিশেষ কোনো কাজে আসে না। তাই ছফা বলেন, বুদ্ধিজীবীরা যা বলতেন, শুনলে বাংলাদেশ স্বাধীন হত না। এখন যা বলছেন, শুনলে বাংলাদেশের সমাজ-কাঠামো আমূল পরিবর্তন হবে না। ছফা বলেছেন:
"বুদ্ধিবৃত্তির নতুন বিন্যাস"-এর ২৫ বছর পূর্তিতে "সাম্প্রতিক বিবেচনা: বুদ্ধিবৃত্তির নতুন বিন্যাস" শিরোনামে গ্রন্থটির পরিবর্ধিত নতুন সংস্করণ প্রকাশিত হয়। "সাম্প্রতিক বিবেচনাঃ বুদ্ধিবৃত্তির নতুন বিন্যাস" -এ ছফা "পরিবর্ধিত সংস্করণের ভূমিকা: সাম্প্রতিক বিবেচনা" নামে দীর্ঘ এক ভূমিকা লিখেন। ভূমিকাটির আটটি ভাগ রয়েছে। ভূমিকার অষ্টম ভাগে ছফা বাংলাদেশের বামপন্থী রাজনীতির ব্যর্থতার একটি খতিয়ান দিয়েছেন। সেখানে তিনি বামপন্থার ব্যর্থতার এগারোটি কারণ নির্দেশ করেছেন।
মোরশেদ শফিউল হাসান লিখেছেন, আহমদ ছফার 'সর্বাধিক আলোচিত এবং বিতর্ক বা আলোড়ন সৃষ্টিকারী রচনা' "বুদ্ধিবৃত্তির নতুন বিন্যাস"। আবুল কাসেম ফজলুল হক মনে করেন, বাংলাদেশের বুদ্ধিবৃত্তির জগতের চালচিত্র বোঝার ক্ষেত্রে গুরুত্বপূর্ণ গ্রন্থ "বুদ্ধিবৃত্তির নতুন বিন্যাস"। প্রবন্ধটির কারণে তৎকালীন সরকারের রোষে পড়তে হয় তাঁকে।
হোয়াকিন সোরোইয়া গার্সিয়া ভেস্তিদো দে ব্লাঙ্কো

হোয়াকিন সোরোইয়া গার্সিয়া ভেস্তিদো দে ব্লাঙ্কো হল স্প্যানিশ চিত্রশিল্পী, হোয়াকিন সোরোইয়ার (১৮৬৩–১৯২৩) আঁকা একটি রঙিন তৈলচিত্র যা তিনি ১৮৯৬ সালে এঁকে ছিলেন। এটি ৮৫ সেন্টিমিটার এবং ৬৫ সেন্টিমিটারের দৈর্ঘ্য।
হোয়াকিন সোরোইয়া গার্সিয়া ভেস্তিদো দে ব্লাঙ্কো, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। ১৯৫১ সালে, হোয়াকিন সোরোইয়া গার্সিয়া, সোরোইয়া যাদুঘরের ফাউন্ডেশনকে এই তৈল চিত্রটি দান করেছিলেন এবং সোরোইয়া যাদুঘরে দান করাবর পিতামাতার রীতি অব্যাহত রেখেছিলেন।
এই তৈল চিত্রটিতে তিনি যে শিশুকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার পুত্র, হোয়াকিন সোরোইয়া গার্সিয়া। চিত্রটিতে দেখা যায়, শিশুটি একটি কাঠের সোফা বসে আছে, পরনে একটি সুন্দর সাদা পোশাক (সাদা স্যুট), তার বাম হাতটি চেয়ারের হাতলে রাখা ছিল এবং তার ডান হাত তার পায়ের উপর রাখা। পটভূমিতে রঙিন ধূসর, ফিকে লাল রঙ এবং হালকা বাদামী পর্দা দ্বারা প্রতিকৃতিটি আরো উজ্জ্বল হয়ে ওঠে, যা এক অপরুপ সৌন্দর্যের প্রকাশ পায়।
এই প্রথমবার নয়, হোয়াকিন সোরোইয়া তার স্ত্রী ক্লটিল্ড গার্সিয়া ডেল ক্যাস্তিলো এবং এমনকি তার পূর্বপুরুষদেরও প্রতিকৃতি এঁকেছেন। তাঁর পুত্র হোয়াকিন তার স্ত্রী ক্লটিল্ড এবং তার কন্যা মারিয়া ও ইলেনার সাথে "মাই ফ্যামিলিয়া" ছবির উদাহরণ রয়েছে। ১৯১৭ সালে, তিনি আবার তার প্রাপ্তবয়স্ক ছেলে হোয়াকিন সোরোইয়া গার্সিয়ার একটি ছবি প্রতিকৃতি আঁকেন, "হোয়াকিন সোরোইয়া গার্সিয়া স্যানটাডো," যেটি সোরোইয়া যাদুঘরে প্রদর্শিত হয়েছিল। তার পুত্রের আরেকটি প্রতিকৃতি হল, "হোয়াকিন সোরোইয়া গার্সিয়া ওয়াই সু পেরো"।
রায়পুর থানা

রায়পুর থানা বাংলাদেশের লক্ষ্মীপুর জেলার অন্তর্গত রায়পুর উপজেলার একটি থানা।
রায়পুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রায়পুর থানার আওতাধীন।
রায়পুর পৌরসভা

রায়পুর পৌরসভা বাংলাদেশের লক্ষ্মীপুর জেলার অন্তর্গত একটি পৌরসভা।
রায়পুর উপজেলার মধ্যাংশে রায়পুর পৌরসভার অবস্থান। এ পৌরসভার উত্তরে চর পাতা ইউনিয়ন, পূর্বে কেরোয়া ইউনিয়ন, দক্ষিণে বামনী ইউনিয়ন ও সোনাপুর ইউনিয়ন এবং পশ্চিমে চর মোহনা ইউনিয়ন ও রায়পুর ইউনিয়ন অবস্থিত।
২০/০১/১৯৯৪ইং
রায়পুর পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
প্রায় ৪৫হাজার
সুজুরী-বাকো

সুজুরি-বাকো ("লেখার বাক্স") হল জাপানী লেখার বাক্সের একটি প্রকার। বাক্সগুলি ঐতিহ্যগতভাবে উপত্যকার কাঠের তৈরি এবং লেখার সরঞ্জামগুলি ধরে রাখার জন্য ব্যবহৃত হয়। ঐতিহাসিকভাবে, বাক্সগুলি লিপিবিদ্যার সাথে যুক্ত ছিল এবং সেই জন্য উচ্চমানের উপকরণ ব্যবহার করে তৈরি করা হত যাতে ক্ষয় থেকে চীনামাটির ইনকস্টোন (সুজুরি) রক্ষা করা সম্ভব হয়। 
প্রথমে সুজুরি-বাকো নবম শতাব্দীর জাপানে উন্নত হয়। সেই সময়ে, লিপিবিদ্যা জাপানি সমাজের বিশেষ অংশ ছিল। একজন লেখককে উচ্চ মানের লিপিবিদ্যা লিপি তৈরি করার জন্য, যথাযথ সরঞ্জামগুলির একটি সেট প্রয়োজন হত। এই সরঞ্জামগুলির মধ্যে সবচেয়ে গুরুত্বপূর্ণ ছিল ইঙ্কোনস্টোন, যা লেখকের ব্রাশে কালি ধরে রাখবার এবং কালি স্থানান্তর করবার কাজ করত। ইঙ্ক স্টিকস, জলের ড্রপার এবং একটি ছোট ছুরি একটি লিপিবিদ্যার সেটের অংশ ছিল। সুজুরি-বাকোগুলি ডিজাইন করা হয়েছিল যাতে লিপিবিদ্যার প্রয়োজনীয় বিভিন্ন সরঞ্জাম সঠিকভাবে সংগঠিত এবং সুরক্ষিত হয়। রজন-ভিত্তিক লাশের দ্রবণীয় প্রকৃতির কারণে, লেখার বাক্সের সামগ্রী আর্দ্রতা থেকে তুলনামূলকভাবে নিরাপদ। বাক্সগুলির ভিতরে বিভিন্ন ট্রে এবং ধারক ছিল, যা নকশা পর্যায়কাল থেকে ভিন্ন ছিল। প্রারম্ভিক কালে, বাক্সগুলি, লেখকের জিনিসপত্র এবং কাগজপত্র উভয় রাখবার জন্য যথেষ্ট বড় ছিল, পরবর্তীকালে বাক্সে শুধুমাত্র সরঞ্জাম রাখা যায়। দ্বিতীয় প্রকারের বাক্স, রাইয়োশিবাকো, পরবর্তী পর্যায়ে সম্পন্ন কাগজপত্রের জন্য ব্যবহৃত হয়। 
জাপান একাধিক সময়ের মধ্যে দিয়ে অগ্রগতির সাথে সুজুরি-বাকোও বিস্তৃত অব্যাহত ছিল। যদিও প্রাথমিক সময়ের বাক্সগুলি প্রায়ই লাল বার্ণিশ দিয়ে সজ্জিত করা হয়, তবে আধুনিক বাক্সগুলি যে কোনও উপায়ে সাজানো হয়। পরবর্তীকালে মুরোমাচি সময়ের থেকে, অনেক লেখার বাক্স জাপানের বিখ্যাত সাহিত্যের সাহায্যে ছবির সাথে সজ্জিত করা হয়েছে। যেমন কিয়োটোতে কোদাইজী মন্দির। আধুনিক সুজুরি-বাকোতে ল্যাকারওয়্যার, কালো, বাদামী এবং সোনার রং দেখা যায়। ইডো সময়ের সময় অনেক যৌতুকে একটি সুজুরি-বাকো থাকত। মেজি সময়কালে প্রযুক্তি ও উৎপাদন প্রক্রিয়ার অগ্রগতির ফলে নতুন বাক্সের আকার এবং মাপের সংখ্যা বৃদ্ধি পেয়েছে। লিপিবিদ্যার প্রতিস্থাপনের পরে এই হস্তশিল্পটি হ্রাস পেয়েছে, যদিও বক্সগুলি এখনও ছোট সংখ্যায় উৎপাদিত হয়।
উত্তর চর আবাবিল ইউনিয়ন

উত্তর চর আবাবিল বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।১নং উত্তর চর আবাবিল ইউনিয়নের আয়তন ৪৭.৪২ বর্গকিলোমিটার।১নং উত্তর চর আবাবিল ইউনিয়নের জনসংখ্যা বিভিন্ন সূত্র অনুযায়ী ভিন্ন ভিন্ন। উইকিপিডিয়া অনুসারে, ১৯৯১ সালের আদমশুমারি অনুযায়ী, এই ইউনিয়নের জনসংখ্যা ৪২,৬১১ জন। তবে, সরকারি ওয়েবসাইট অনুসারে, এই ইউনিয়নের বর্তমান জনসংখ্যা প্রায় ৭০,০০০ জন।১নং উত্তর চর আবাবিল ইউনিয়নের কিছু বিখ্যাত ব্যক্তি নিচে উল্লেখ করা হলো:
রায়পুর উপজেলার উত্তর-পশ্চিমাংশে উত্তর চর আবাবিল ইউনিয়নের অবস্থান। এ ইউনিয়নের দক্ষিণে উত্তর চর বংশী ইউনিয়ন, পূর্বে দক্ষিণ চর আবাবিল ইউনিয়ন, উত্তরে চাঁদপুর জেলার হাইমচর উপজেলার আলগী দুর্গাপুর দক্ষিণ ইউনিয়ন এবং পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত।
উত্তর চর আবাবিল ইউনিয়ন রায়পুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
উত্তর চর বংশী ইউনিয়ন

উত্তর চর বংশী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার পশ্চিমাংশে উত্তর চর বংশী ইউনিয়নের অবস্থান। এ ইউনিয়নের উত্তরে উত্তর চর আবাবিল ইউনিয়ন ও দক্ষিণ চর আবাবিল ইউনিয়ন, পূর্বে চর মোহনা ইউনিয়ন ও দক্ষিণ চর বংশী ইউনিয়ন, দক্ষিণে লক্ষ্মীপুর সদর উপজেলার চর রমণীমোহন ইউনিয়ন, দক্ষিণ-পশ্চিমে মেঘনা নদী ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন, পশ্চিমে মেঘনা নদী ও বরিশাল জেলার হিজলা উপজেলার ধুলখোলা ইউনিয়ন ও হিজলা গৌরাব্দি ইউনিয়ন এবং উত্তর-পশ্চিমে চাঁদপুর জেলার হাইমচর উপজেলার চর ভৈরবী ইউনিয়ন অবস্থিত।
উত্তর চর বংশী ইউনিয়ন রায়পুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
চর মোহনা ইউনিয়ন

চর মোহনা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার মধ্যাংশে চর মোহনা ইউনিয়নের অবস্থান। এ ইউনিয়নের পূর্বে সোনাপুর ইউনিয়ন ও রায়পুর পৌরসভা, উত্তরে রায়পুর ইউনিয়ন, পশ্চিমে দক্ষিণ চর আবাবিল ইউনিয়ন ও উত্তর চর বংশী ইউনিয়ন, দক্ষিণ-পশ্চিমে দক্ষিণ চর বংশী ইউনিয়ন এবং দক্ষিণ-পূর্বে লক্ষ্মীপুর সদর উপজেলার চর রুহিতা ইউনিয়ন ও দালাল বাজার ইউনিয়ন অবস্থিত।
চর মোহনা ইউনিয়ন রায়পুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
সোনাপুর ইউনিয়ন, রায়পুর

সোনাপুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার মধ্যাংশে সোনাপুর ইউনিয়নের অবস্থান। এ ইউনিয়নের পূর্বে বামনী ইউনিয়ন, উত্তরে রায়পুর পৌরসভা, পশ্চিমে চর মোহনা ইউনিয়ন এবং দক্ষিণে লক্ষ্মীপুর সদর উপজেলার দালাল বাজার ইউনিয়ন অবস্থিত।
সোনাপুর ইউনিয়ন রায়পুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
সোনাপুর ইউনিয়নের মধ্যে দুটি বড় হাট-বাজার রয়েছে- রাখালীয়া বাজার ও বাসাবাড়ি বাজার।
চর পাতা ইউনিয়ন, রায়পুর

চর পাতা বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর উপজেলার উত্তরাংশে চর পাতা ইউনিয়নের অবস্থান। এ ইউনিয়নের পূর্বে কেরোয়া ইউনিয়ন, দক্ষিণে কেরোয়া ইউনিয়ন ও রায়পুর পৌরসভা, পশ্চিমে রায়পুর ইউনিয়ন ও চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন এবং উত্তরে চাঁদপুর জেলার ফরিদগঞ্জ উপজেলার রূপসা দক্ষিণ ইউনিয়ন অবস্থিত।
চর পাতা ইউনিয়ন পূর্বে রায়পুর ইউনিয়নের অংশ ছিল। ১৯৯৬ সালে সংসদ সদস্য হারুনুর রশিদ রায়পুর উপজেলা নির্বাহী অফিসারের মাধ্যমে ৫নং চর পাতা ইউনিয়ন হিসেবে মন্ত্রণালয়ে একটি প্রস্তাব পাঠান। পরে ২০০২ সালের ১০ জুলাই রায়পুর ইউনিয়ন থেকে আলাদা হয়ে ৫নং চর পাতা ইউনিয়ন গঠিত হয়।
চর পাতা ইউনিয়ন রায়পুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এটি "চর পাতা" এবং "গাজীনগর" এ দুইটি মৌজা নিয়ে গঠিত।
চর পাতা ইউনিয়নে ২টি মাধ্যমিক বিদ্যালয়, ৭টি সরকারি প্রাথমিক বিদ্যালয়, ১টি মাদ্রাসা, ৩টি কিন্ডারগার্টেন ও ২টি এতিমখানা রয়েছে।
জগন্নাথপুর পৌরসভা

জগন্নাথপুর পৌরসভা বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত পৌরসভা।
সাংগঠনিক কাঠামোর প্রধান হিসাবে আছেন পৌরসভার মেয়র। প্রধানত তিনটি শাখা নিয়ে পৌরসভা গঠিত। প্রকৌশল বিভাগ, প্রশাসন বিভাগ এবং স্বাস্থ্য পরিবার পরিকল্পনা ও পরিচ্ছন্ন বিভাগ। প্রকৌশল বিভাগে একজন নির্বাহী প্রকৌশলী, প্রশাসন বিভাগে একজন সচিব এবং স্বাস্থ্য পরিবার পরিকল্পনা ও পরিচ্ছন্ন বিভাগে একজন স্বাস্থ্য কর্মকর্তা রয়েছেন।
জগন্নাথপুর পৌরসভা জগন্নাথপুর উপজেলার মধ্যবর্তী স্থানে অবস্থিত। এর উত্তরে পাটলী ইউনিয়ন, উত্তর-পশ্চিমে কলকলিয়া ইউনিয়ন, পূর্বে মিরপুর ইউনিয়ন, দক্ষিণে সৈয়দপুর শাহারপাড়া ইউনিয়ন ও রাণীগঞ্জ ইউনিয়ন, দক্ষিণে-পশ্চিমে চিলাউড়া হলদিপুর ইউনিয়ন এবং পশ্চিমে কলকলিয়া ইউনিয়ন ও চিলাউড়া-হলদিপুর ইউনিয়ন অবস্থিত।
চাঁদপাড়া দ্বি-মুখী উচ্চ বিদ্যালয়

চাঁদপাড়া দ্বি-মুখী উচ্চ বিদ্যালয় () কামারদহ ইউনিয়ন এর প্রাণকেন্দ্র 
ফাঁসিতলা বাজার থেকে দুই কিলোমিটার পূর্বে অবস্থিত।
বিজ্ঞান
মানবিক
বাণিজ্য